Սուրբ Գրիգոր Լուսավորիչ եկեղեցի (Երևան)

ՍԲ. Գրիգոր Լուսավորիչ եկեղեցի (1869-1900թթ), գտնվել է հին Երևանի Նոր թաղում՝ Նազարովսկայա փողոցում։ Կառուցվել է 1869-1900 թվականների ընթացքումԵրվանդ Շահազիզ, Հին Երևանը, Երևան 2003։

 Պատմություն 
Երկարատև շինարարության պատճառը հանդիսացել է նյութական միջոցների անբավարարությունը. ըստ որմնասյուներին արված արձանագրությունների ֆինանսական աջակցություն են ցույց տվել բարերարներ երևանցի Ղևոնդ աղա Ղազարյանը, զանգակատան կառուցմանը՝ Գևորգ Տեր-Սահակյանցը, բազմաթիվ երևանցիներՎ. Հարությունյան, Երևանի եկեղեցիները, Երևան 1997։ 1902 թվականին՝ կառուցումից երկու տարի անց եկեղեցու արևելյան մասում կառուցվել է զանգակատուն։

200px|մինի|ձախից|Չարենցի անվան դպրոցի շենքը

Կառուցվածքային տեսանկյունից եկեղեցին բնորոշ էր տվյալ ժամանակաշրջանի հայ ճարտարապետությանը։ Քաղաքի համաքաղաքային նշանակության փողոցներից մեկի՝ Ամիրյան փողոցի կառուցման համար անհրաժեշտություն էր առաջացել քանդել եկեղեցին, որը դադարել էր գործելուց. մինչև 1940-ական թվականները այն վերածվել էր «Անաստված» կոչված կինոթատրոնի։ Քանդելուց հետո 1951 թ. եկեղեցու տեղում կառուցվել է Եղիշե Չարենցի անվան (№67) դպրոցի շենքըԹ. Հակոբյան, Երևանի պատմությունը 1500-1800, Երևան 1971։ Հանրապետությունում առաջին դպրոցն էր, որ 1961 թվականին ստացավ անգլերենի խորացված ուսուցման թույլտվություն։

 Տես նաև 
 Սուրբ Պողոս-Պետրոս եկեղեցի (Երևան)
 Երևանի եկեղեցիների ցանկ

 Ծանոթագրություններ 

Կատեգորիա:Երևանի հայկական վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:20-րդ դարի հիմնադրումներ Երևանում
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Եկեղեցիներ այբբենական կարգով